《题采饮山人耦耕图》
清代·陈恭尹

饮犊于上流，洗耳犹为污。采薇而食之，西山乃周土。

昔贤立人极，以作狂澜柱。制行岂不高，厥躬亦云苦。

何如扶犁翁，日以牛为伍。睅目皤其腹，不闻复不睹。

采山而饮河，安问今与古。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。